CELEX: 32020D0755
Language: et
Date: 2020-06-08 00:00:00
Title: Nõukogu otsus (ÜVJP) 2020/755, 8. juuni 2020, millega muudetakse otsust (ÜVJP) 2016/2383 liidu toetuse kohta Rahvusvahelise Aatomienergiaagentuuri tegevusele tuumajulgeoleku valdkonnas ning massihävitusrelvade leviku vastase ELi strateegia rakendamisel

9.6.2020   
               
               
                  ET
               
               
                  Euroopa Liidu Teataja
               
               
                  LI 179/2
               
            
         NÕUKOGU OTSUS (ÜVJP) 2020/755,
         8. juuni 2020,
         millega muudetakse otsust (ÜVJP) 2016/2383 liidu toetuse kohta Rahvusvahelise Aatomienergiaagentuuri tegevusele tuumajulgeoleku valdkonnas ning massihävitusrelvade leviku vastase ELi strateegia rakendamisel
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 21. detsembril 2016 vastu otsuse (ÜVJP) 2016/2383, (1) milles sätestatakse 36 kuu pikkune rakendamisperiood alates nimetatud otsuses osutatud rahastamislepingu sõlmimisest, millega rahastatakse sama otsuse artiklis 1 osutatud tegevusi.
                  
               
                     (2)
                  
                  
                     Rahastamisleping Rahvusvahelise Aatomienergiaagentuuriga (IAEA) allkirjastati 15. juunil 2017 ja seega kaotab see kehtivuse 14. juunil 2020.
                  
               
                     (3)
                  
                  
                     8. mail 2020 taotles IAEA otsuse (ÜVJP) 2016/2383 rakendamisperioodi ja lepingute sõlmimise tähtaja pikendamist 36 kuult 42 kuule, st kuni 14. detsembrini 2020. Pikendamise taotluse esitamise põhjuseks on COVID-19 pandeemia ning kõigi vähem oluliste reiside ja koosolekute, sealhulgas Viinis kavandatud koosolekute, kus peavad osalema mitteresidentidest eksperdid, ajutine peatamine kuni 1. juunini 2020.
                  
               
                     (4)
                  
                  
                     Otsuse (ÜVJP) 2016/2383 artiklis 1 osutatud tegevusi saab jätkata ilma täiendavate rahaliste vahenditeta kuni 14. detsembrini 2020.
                  
               
                     (5)
                  
                  
                     Otsust (ÜVJP) 2016/2383 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2016/2383 artikli 5 lõige 2 asendatakse järgmisega:
            „Käesolev otsus kaotab kehtivuse 14. detsembril 2020.“
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 8. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 21. detsembri 2016. aasta otsus (ÜVJP) 2016/2383 Euroopa Liidu toetuse kohta Rahvusvahelise Aatomienergiaagentuuri tegevusele tuumajulgeoleku valdkonnas ning massihävitusrelvade leviku vastase ELi strateegia rakendamisel (ELT L 352, 23.12.2016, lk 74).